เริ่มแรกน่าจะเกิดจากการเข้าห้องน้ำที่ไม่ถูกสุขลักษณะเป็นส้วมหลุม มีอาการคันบริเวณรอบนอกคันอยู่หลายวันเกือบเป็นเดือน(ดิฉันทำงานต่างประเทศไม่รู้จักซื้อยา)จึงฝากเพื่อนซื้อทั้งยาทาและยาสอดมาให้ ใช้ยาทาก็ไม่หายจึงใช้ยาสอดสอดได้แค่สองเม็ดก็มีประจำเดือนมาแต่หลังประจำเดือนหายอาการก็หาย แต่พอจะเป็นประจำเดือนครั้งใหม่ก็เริ่มคันกับมาอีกครั้งหลังประจำเดือนหมดก็หายแล้วก็ทิ้งระยะไปอีกนาน จนมาถึงการถอดเข็มยาคุมกำเนิดออกก่อนจะมีประจำเดือนมาก็คันอีกเหมือนเดิมแต่คันนี้ หลังเป็นประจำเดือนจะมีหมาดขาวออกมาสีเหลืองขุ่นๆแต่ไม่มีกลิ่นและปวดหน่วงท้องเหมือนมีประจำเดือน บ้างวันกันบ้างวันก็ไม่คัน แต่วันไหนตกขาวก็จะคันเยอะหน่อย ใช้ยาสอดก็หายแปบเดียวก็กลับมาคันเหมือนเดิม เนื่องจากทำงานต่างประเทศการสื่อสารกับจึงยากเลยอยากจะซื้อยามาทานเอง จึงอยากรู้ว่าพอจะระบุได้ไหมว่าควรใช้ยาแบบไหนประเภทไหนคะ
สวัสดีค่ะ อาการคันที่ปากช่องคลอด และมีตกขาวผิดปกติ อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น ไม่ควรซื้อยามาใช้เอง โดยไม่ได้อยู่ภายใต้การดูแลของแพทย์ เพราะอาจจะไม่ตรงกับโรค ทำให้เกิดการดื้อยาได้สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์